翻經臺
作者：包佶
朝代：唐

paragraphs: 野蔓高臺下，前朝記不誣。
金文翻古偈，漢字變胡書。
綵缐風飄斷，緗縑火燼餘。
破雲開白日，穿水照芙蕖。
科斗頻更改，菴園幾遍鋤。
真門兼逸韻，兩欲慕相如。
（見《永樂大典》卷二六○三「七皆」「臺」邁「翻經臺」條〖三函三十冊〗。
復見同書卷六六九九「十八陽」「江」字〖七函六十四冊〗。
）（見《吉石庵叢書》影印日本存古抄本北宋陳舜俞《廬山記》卷四。
）。